smcproject/ml-wiki-sentences huggingface dataset:
തമിഴ് മാനില കോൺഗ്രസ് ഇംഗ്ലീഷ് വിലാസം https://ml.wikipedia.org/wiki/Tamil_Maanila_Congress
തമിഴ്നാട്ടിൽ 1996 മുതൽ 2002 വരെയുള്ള ചുരുങ്ങിയ കാലയളവിൽ പ്രാബല്യത്തിലിരുന്ന ഒരു പ്രാദേശിക രാഷ്ട്രീയപ്പാർട്ടിയാണ് തമിഴ് മാനില കോൺഗ്രസ് .
ഇന്ത്യൻ നാഷണൽ കോൺഗ്രസിന്റെ തമിഴ്നാട് ഘടകത്തിൽ 1996 മാർച്ചിൽ ഉണ്ടായ പിളർപ്പിനെത്തുടർന്നാണ് ഈ പാർട്ടി രൂപവത്കൃതമായത്.
തദവസരത്തിൽ നടന്ന പാർലമെന്റ്-നിയമസഭാ തെരഞ്ഞെടുപ്പുകളിൽ മെച്ചപ്പെട്ട വിജയം കരസ്ഥമാക്കാനായെങ്കിലും ഈ പാർട്ടി പിന്നീട് ദുർബലമായിത്തീർന്നു.
കോൺഗ്രസ് പാർട്ടിയുടെ കേന്ദ്ര നേതൃത്വം തമിഴ്നാട്ടിൽ ഉണ്ടാക്കിയ തെരഞ്ഞെടുപ്പു സഖ്യത്തോടുള്ള എതിർപ്പിനെത്തുടർന്ന് തമിഴ്നാട്ടിലെ കോൺഗ്രസ് നേതാവായിരുന്ന ജി.കെ. മൂപ്പനാർ പാർട്ടിബന്ധം വിച്ഛേദിച്ചുകൊണ്ട് രൂപവത്ക്കരിച്ചതാണ് ഈ പുതിയ രാഷ്ട്രീയപ്പാർട്ടി.
സംസ്ഥാനത്ത് മുഖ്യമന്ത്രിയായിരുന്ന ജയലളിതയുടെ നേതൃത്വത്തിലുള്ള ഓൾ ഇന്ത്യാ അണ്ണാ ദ്രാവിഡ മുന്നേറ്റ കഴകം എന്ന പാർട്ടിയും കോൺഗ്രസ്സുമായി അസ്വാരസ്യം നിലനിന്നിരുന്നു.
1996 മാർച്ചിൽ പതിനൊന്നാം ലോക്സഭയിലേക്കും തമിഴ്നാട് ഉൾപ്പെടെയുള്ള ചില സംസ്ഥാന നിയമസഭകളിലേക്കും തെരഞ്ഞെടുപ്പു നടത്താൻ വിജ്ഞാപനമുണ്ടായി.
തെരഞ്ഞെടുപ്പിൽ ജയലളിതയുടെ പാർട്ടിയുമായി സഖ്യമുണ്ടാക്കുവാൻ കോൺഗ്രസ് നേതൃത്വം കൈക്കൊണ്ട തീരുമാനത്തോടു യോജിക്കുവാൻ മൂപ്പനാരും അനുയായികളും തയ്യാറായില്ല.
ഇതോടെ കോൺഗ്രസ്സിന്റെ തമിഴ്നാട് ഘടകത്തിൽ പിളർപ്പുണ്ടായി.
ഈ രാഷ്ട്രീയ സാഹചര്യമാണ് തമിഴ് മാനില കോൺഗ്രസ് എന്ന പുതിയ രാഷ്ട്രീയപ്പാർട്ടി സ്ഥാപിതമാകുന്നതിനു കളമൊരുക്കിയത്.
മൂപ്പനാരും അനുയായികളും 1996 മാർച്ച് അവസാനത്തോടെ കോൺഗ്രസ്സിനോടു വിടപറഞ്ഞു.
പി.വി. നരസിംഹറാവു പ്രധാനമന്ത്രിയായുള്ള കേന്ദ്ര കോൺഗ്രസ് മന്ത്രിസഭയിൽ തമിഴ്നാട്ടിൽ നിന്നുമുള്ള മന്ത്രിമാരായിരുന്ന പി. ചിദംബരവും എം. അരുണാചലവും ഈ സഖ്യത്തിൽ പ്രതിഷേധിച്ച് മന്ത്രിസ്ഥാനം രാജിവച്ച് മൂപ്പനാരോടൊപ്പം ചേർന്നു.
ഇവരുടെ സംയുക്ത ചിന്താഫലമായി, മൂപ്പനാരുടെ നേതൃത്വത്തിൽ 1996 ഏപ്രിൽ ആദ്യവാരം തമിഴ് മാനില കോൺഗ്രസ് എന്ന പുതിയ പാർട്ടി സ്ഥാപിതമായി.
തിരഞ്ഞെടുപ്പ് ചരിത്രം വർഷം പൊതു തിരഞ്ഞെടുപ്പ് ലഭിച്ച വോട്ടുകൾ വിജയിച്ച സീറ്റുകൾ 1996 11-ആം തമിഴ്നാട് നിയമസഭ 2,526,474 39 1996 11-ആം ലോകസഭ 7,339,982 20 1998 12-ആം ലോകസഭ 5,169,183 3 1999 13-ആം ലോകസഭ 1,946,899 0 2001 12-ആം തമിഴ്നാട് നിയമസഭ 1,885,726 23
തമിഴ്നാട്ടിൽ ജയലളിതയുടെ പാർട്ടിയെ എതിർക്കുന്ന കക്ഷിയായ, കരുണാനിധിയുടെ നേതൃത്വത്തിലുള്ള ദ്രാവിഡ മുന്നേറ്റ കഴകം എന്ന പാർട്ടിയുമായി കോൺഗ്രസ് വിരുദ്ധ കൂട്ടുകെട്ടുണ്ടാ ക്കിയാണ് തമിഴ് മാനില കോൺഗ്രസ് 1996 ഏപ്രിൽ-മേയ്-ലെ തെരഞ്ഞെടുപ്പിനെ നേരിട്ടത്.
ഈ സഖ്യത്തിന് കോൺഗ്രസ്സിന്റെ നേതൃത്വത്തിലുള്ള കൂട്ടുകെട്ടിനെതിരായി ആഞ്ഞടിക്കാൻ സാധിച്ചു.
സംസ്ഥാന അസംബ്ളിയിലേക്കും ലോക്സഭയിലേക്കുമുള്ള തെരഞ്ഞെടുപ്പിൽ ഇത് പ്രകടമായി.
സംസ്ഥാനത്ത് കോൺഗ്രസ്സിനു ലഭ്യമായതിനേക്കാൾ കൂടുതൽ പാർലമെന്റ് സീറ്റ് നേടാൻ തമിഴ് മാനില കോൺഗ്രസ്സിനു കഴിഞ്ഞുവെന്നത് പാർട്ടിക്ക് സംസ്ഥാന രാഷ്ട്രീയത്തിൽ ഉണ്ടായ സ്വാധീനം വ്യക്തമാക്കുന്നു.
ലോക്സഭയിലേക്ക് തമിഴ് മാനില കോൺഗ്രസ്സിന്റെ 20 അംഗങ്ങൾ തെരഞ്ഞെടുക്കപ്പെട്ടു.
നിയമസഭയിലേക്ക് മാനിലയിൽപ്പെട്ട 39 അംഗങ്ങൾ വിജയികളായി.
തെരഞ്ഞെടുപ്പിനുശേഷം ഭാരതീയ ജനതാ പാർട്ടി (ബി.ജെ. പി.)യുടെ ഗവണ്മെന്റ് കേന്ദ്രത്തിൽ വരുന്നതു തടയാൻ തമിഴ് മാനില കോൺഗ്രസ് കൂടി ഉൾപ്പെട്ട പതിമൂന്ന് കക്ഷികളുടേതായ മൂന്നാം മുന്നണി നിലവിൽവന്നു.
മൂന്നാം മുന്നണിയുടെ പേര് പിന്നീട് ഐക്യമുന്നണി എന്നാക്കി.
തെരഞ്ഞെടുപ്പിനെത്തുടർന്ന് 1996-ൽ കുറച്ചു ദിവസം മാത്രം അധികാരത്തിലിരുന്ന വാജ്പേയ് ഗവണ്മെന്റിന്റെ (ബി.ജെ.പി.) പതനശേഷം മറ്റൊരു ഗവണ്മെന്റു ണ്ടാക്കുവാൻ ഈ ഐക്യമുന്നണിക്കു സാധിച്ചു.
അങ്ങനെ എച്ച്. ഡി. ദേവഗൗഡ പ്രധാനമന്ത്രിയായുള്ള ഗവണ്മെന്റുണ്ടായി.
1997 ഏപ്രിലിൽ അധികാരത്തിൽവന്ന ഐ.കെ. ഗുജ്റാൾ മന്ത്രിസഭ യേയും തമിഴ് മാനില കോൺഗ്രസ് പിന്തുണച്ചിരുന്നു.
പാർട്ടിയുടെ പ്രമുഖ നേതാവായിരുന്ന പി. ചിദംബരം ഉൾപ്പെടെയുള്ളവരെ കേന്ദ്ര മന്ത്രിസഭയിൽ ഉൾപ്പെടുത്താൻ പ്രാരംഭ ദശയിലുള്ള ഈ പ്രാദേശികപ്പാർട്ടിക്ക് കഴിഞ്ഞുവെന്നത് ശ്രദ്ധേയമായ കാര്യമാണ്.
പി.വി. നരസിംഹറാവുവിനുശേഷം കോൺഗ്രസ് പ്രസിഡന്റായി സീതാറാം കേസരി അധികാരത്തിൽ വന്നപ്പോൾ തമിഴ് മാനില കോൺഗ്രസ്സിനെ ഇന്ത്യൻ നാഷണൽ കോൺഗ്രസ്സിലേക്കു മടക്കിക്കൊണ്ടുവരാൻ ശ്രമം നടന്നുവെങ്കിലും അത് ഫലവത്തായില്ല.
പതനവും ലയനവും
തുടക്കത്തിൽ ലഭ്യമായ ശക്തി പാർട്ടിക്ക് ഏറെക്കാലം നില നിർത്താൻ കഴിഞ്ഞില്ല.
ലോക്സഭയിലേക്ക് തൊട്ടടുത്തു നടന്ന രണ്ട് തെരഞ്ഞെടുപ്പുകൾ ഇക്കാര്യമാണു വ്യക്തമാക്കുന്നത്.
1998 -ൽ നടന്ന ലോക്സഭാ തെരഞ്ഞെടുപ്പിൽ പാർട്ടിക്ക് തിളക്കമാർന്ന വിജയം ആവർത്തിക്കാനായില്ല.
1999 -ലെ തെരഞ്ഞെടുപ്പിൽ മാനില പാർട്ടിക്ക് ലോക്സഭയിൽ ഒരു സീറ്റുപോലും ലഭിച്ചില്ല.
ജയലളിതയുടെ കക്ഷിയുമായി ശത്രുത വെടിഞ്ഞ് 2001 -ലെ തമിഴ്നാട് അസംബ്ളി തെരഞ്ഞെടുപ്പിൽ പാർട്ടി സഖ്യമുണ്ടാക്കി.
ഇതിൽ പ്രകോപിതനായ പ്രമുഖ നേതാവ് പി. ചിദംബരം പാർട്ടി വിട്ടുപോയി.
2001 ആഗസ്റ്റിൽ പാർട്ടിയുടെ ഉന്നത നേതാവായ മൂപ്പനാർ ആകസ്മികമായി അന്തരിച്ചു.
ഇതൊക്കെയും പാർട്ടിയെ തളർത്തിയ സംഭവങ്ങളായിരുന്നു.
പാർട്ടിയെ കോൺഗ്രസ്സിലേക്കു തിരിച്ചെത്തിക്കാൻ പല ശ്രമങ്ങളും നടന്നു.
ഒടുവിൽ 2002-ൽ തമിഴ് മാനില കോൺഗ്രസ് ഇന്ത്യൻ നാഷണൽ കോൺഗ്രസ്സിൽ ലയിച്ചു.
പളുങ്ക് (പരമ്പര)
' പളുങ്ക്' ഒരു ഇന്ത്യൻ മലയാളം ടിവി പരമ്പരയായിരുന്നു.
തേജസ് ഗൗഡ, കുശി സമ്പത്ത് കുമാർ, ടോണിഷ കപിലേശ്വരപു എന്നിവർ പ്രധാന വേഷങ്ങളിൽ അഭിനയിക്കുന്നു, സുബ്രഹ്മണ്യൻ ഗോപാലകൃഷ്ണൻ, രാജേഷ് ഹെബ്ബാർ, ലക്ഷ്മിപ്രിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
2021 നവംബർ 22 ന് ഏഷ്യാനെറ്റിൽ സംപ്രേക്ഷണം ആരംഭിക്കുകയും ഡിസ്നി+ ഹോട്ട്‌സ്റ്റാറിലും സ്ട്രീം ചെയ്യുന്നു.
ബംഗാളി ടിവി പരമ്പരയായ ഖോർകുട്ടോയുടെ ഔദ്യോഗിക റീമേക്കാണ് ഇത്.
30 ഡിസംബർ 2022 ന് ഷോ അവസാനിച്ചു.
തലയും ഇടത്തരവുമായ നിള ഒരു ശാസ്ത്രജ്ഞനായ ദീപക്കിനെ കണ്ടുമുട്ടുമ്പോൾ ലോകങ്ങളും മൂല്യങ്ങളും ഏറ്റുമുട്ടുന്നു.
അവന്റെ കുടുംബത്തിലെ ഈ തീപ്പൊരി കൂട്ടുകെട്ടിന് ഇന്ധനം ചേർക്കുന്നു അഭിനേതാക്കൾ തേജസ് ഗൗഡ - ദീപക് കുശി സമ്പത്ത് കുമാർ/ ടോണിഷ കപിലേശ്വരപു - നിള ദേവ ദിലീപ് - അരുണിമ സുബ്രഹ്മണ്യൻ ഗോപാലകൃഷ്ണൻ - യദു ലക്ഷ്മിപ്രിയ - അനുരാധ കെപിഎസി രാജ്കുമാർ - ജനാർദനൻ രാജേഷ് ഹെബ്ബാർ - ഡോ.അനിരുദ്ധൻ ശിവ കവിത - പത്മപ്രഭ വിജയൻ കാരന്തൂർ - മുകുന്ദൻ ലക്ഷ്മി ബാലഗോപാൽ - കാർത്തിക രസിത - സൗമിനി ജോളി ഈസോ - ശാരദ ജൂലി ഹെൻഡ്രി റോഷ്ന തിയ്യത്ത് ശ്രീജിത്ത് വിജയ് അതിഥി സാന്നിധ്യം ഗായത്രി അരുൺ മറ്റ് ഭാഷകളിലെ പതിപ്പുകൾ ഭാഷ പേര് സംപ്രേക്ഷണം തുടങ്ങിയ തിയതി സംപ്രേക്ഷണം അവസാനിച്ച തിയതി നെറ്റ്‌വർക്ക് Notes ബംഗാളി ഖോർകുട്ടോ 17 ഓഗസ്റ്റ് 2020 സ്റ്റാർ ജൽഷ 21 ഓഗസ്റ്റ് 2022 ഒറിജിനൽ തമിഴ് നമ്മ വീട് പൊന്നു 16 ഓഗസ്റ്റ് 2021 സ്റ്റാർ വിജയ് നിലവിൽ റീമേക്ക് മറാഠി തിപ്‌ക്യാഞ്ചി രംഗോലി 2021 ഒക്ടോബർ 4 സ്റ്റാർ പ്രവാഹ മലയാളം പളുങ്ക് 22 നവംബർ 2021 ഏഷ്യാനെറ്റ് 30 ഡിസംബർ 2022 ഹിന്ദി കഭി കഭി ഇത്തേഫഖ് സേ 3 ജനുവരി 2022 സ്റ്റാർ പ്ലസ് 20 ഓഗസ്റ്റ് 2022 കന്നഡ ജെനുഗുഡു 21 ഫെബ്രുവരി 2022 സ്റ്റാർ സുവർണ നിലവിൽ തെലുങ്ക് പല്ലക്കിലോ പെല്ലി കുതുരു 26 സെപ്റ്റംബർ 2022 സ്റ്റാർ മാ സ്വീകരണം
ഷോ 2021 നവംബർ 22 ന് രാത്രി 8:30 PM IST ന് ആരംഭിച്ചു .
തുടക്കം മുതലേ മികച്ച TRP കിട്ടിയില്ല.
2022 മാർച്ച് 27 ന്, കുറഞ്ഞ ടിആർപിയും ബിഗ് ബോസ് സീസൺ 4 ന്റെ സമാരംഭവും കാരണം ഷോ ഉച്ചതിരിഞ്ഞ് 1:30 PM-ലേക്ക് മാറ്റി.
കാഴ്ചക്കാരുടെ എണ്ണം കുറവായതിനാൽ ഷോ 2022 ഡിസംബർ 30-ന് അവസാനിച്ചു.
പളിയർ
ഇടുക്കി ജില്ലയിലെ കുമളിയിലും വണ്ടൻ‌മേട് പ്രദേശങ്ങളിലും കണ്ടുവരുന്ന ആദിവാസിവർഗമാണ് പളിയർ .
മലയാളവും തമിഴും ഇടകലർന്നതാണ് ഇവരുടെ ഭാഷ.
തമിഴ്നാട്ടിലെ ഗൂഡല്ലൂരിൽ നിന്ന് ഏലകൃഷിക്കായി കേരളത്തിലെത്തിയവരാണ് പളിയരായി മാറിയതെന്ന് പറയപ്പെടുന്നു.
തമിഴ്നാട്ടിലെ കാട്ടുകള്ളാർ വിഭാഗത്തിൽ പെട്ടവരാണ് തങ്ങളെന്ന് ഇവർ വിശ്വസിക്കുന്നു.
ഇവരുടെ ആരാധനാ ദേവതയായ മാരിയമ്മനെ പ്രീതിപ്പെടുത്തുന്നതിന് മാരിയമ്മൻ ക്ഷേത്രങ്ങളിൽ നടത്തുന്ന പാരമ്പര്യ നൃത്തരൂപമാണ് പളിയ നൃത്തം .
അവലംബം ↑ മാധ്യമം ഓൺലൈൻ ശേഖരിച്ചത് 27-02-2018
പളുങ്ക് ഇംഗ്ലീഷ് വിലാസം https://ml.wikipedia.org/wiki/Palunku
ബ്ലെസി സംവിധാനം ചെയ്ത് 2006-ൽ പുറത്തിറങ്ങിയ മലയാളചലച്ചിത്രമാണ് പളുങ്ക് .
മമ്മൂട്ടി നായക വേഷത്തിലഭിനയിച്ചിരിക്കുന്ന ഈ ചിത്രത്തിൽ ബേബി നസ്റിയ നസ്റീം, ലക്ഷ്മി ശർമ്മ, ബേബി നിവേദിത, ജഗതി ശ്രീകുമാർ എന്നിവർ പ്രധാന വേഷങ്ങളിലഭിനയിച്ചിരിക്കുന്നു.
പുറമെ നിന്നുള്ള കണ്ണികൾ പളുങ്ക് ഇന്റർനെറ്റ് മൂവി ഡാറ്റാബേസിൽ
പളനിവേൽ ത്യാഗരാജൻ
ഒരു ഇന്ത്യൻ രാഷ്ട്രീയക്കാരനും നിലവിലെ തമിഴ്‌നാട് ധനമന്ത്രിയുമാണ് പി. ടി. ആർ. പളനിവേൽ ത്യാഗരാജൻ .
അന്തരിച്ച പി. ടി. ആർ. പളനിവേൽ രാജന്റെ മകനാണ് അദ്ദേഹം.
അദ്ദേഹത്തിന്റെ മുത്തച്ഛൻ പി. ടി. രാജൻ 1936 ഏപ്രിൽ 4 മുതൽ 1936 ഓഗസ്റ്റ് 24 വരെ മദ്രാസ് പ്രസിഡൻസി മുഖ്യമന്ത്രിയായിരുന്നു.
ജസ്റ്റിസ് പാർട്ടിയുടെ അവസാന പ്രസിഡന്റ് കൂടിയായിരുന്നു അദ്ദേഹം.
2016 ലും 2021 ലും തമിഴ്‌നാട് നിയമസഭാ തെരഞ്ഞെടുപ്പിൽ മധുര സെൻട്രലിൽ നിന്ന് തിരഞ്ഞെടുക്കപ്പെട്ടു.
ലവഡേലിലെ ലോറൻസ് സ്കൂളിൽ പഠിച്ച ശേഷം ത്യാഗരാജൻ തിരുച്ചിറപ്പള്ളിയിലെ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് കെമിക്കൽ എഞ്ചിനീയറിംഗിൽ ബിരുദം നേടി (മുമ്പ് തിരുചിറപ്പള്ളിയിലെ റീജിയണൽ എഞ്ചിനീയറിംഗ് കോളേജ്).
ഓപ്പറേഷൻ റിസർച്ചിൽ ബിരുദാനന്തര ബിരുദവും പിഎച്ച്ഡിയും നേടി.
ബഫല്ലോയിലെ സ്റ്റേറ്റ് യൂണിവേഴ്സിറ്റിയിലെ ന്യൂയോർക്കിൽ ഹ്യൂമൻ ഫാക്ടേഴ്സ് എഞ്ചിനീയറിംഗ് / എഞ്ചിനീയറിംഗ് സൈക്കോളജിയിൽ.
തുടർന്ന് എംഐടി സ്ലോൺ സ്‌കൂൾ ഓഫ് മാനേജ്‌മെന്റിൽ ഫിനാൻഷ്യൽ മാനേജ്‌മെന്റിൽ മാസ്റ്റർ ഓഫ് ബിസിനസ് അഡ്മിനിസ്ട്രേഷൻ പൂർത്തിയാക്കി.
1990 ൽ ഓപ്പറേഷൻസ് ആന്റ് സിസ്റ്റംസ് ഇംപ്രൂവ്‌മെന്റിൽ സ്വതന്ത്ര കൺസൾട്ടന്റായി ഔദ്യോഗിക ജീവിതം ആരംഭിച്ചു.
2001 ൽ ലേമാൻ ബ്രദേഴ്‌സ് ഹോൾഡിംഗ്സ് ഇൻ‌കോർപ്പറേഷനിൽ ട്രേഡറും കോ-പോർട്ട്‌ഫോളിയോ മാനേജറുമായി - ഫേം റിലേഷൻഷിപ്പ് ലോൺ പോർട്ട്‌ഫോളിയോയിൽ ചേർന്നു.
2008-ൽ അദ്ദേഹം ഓഫ്മാൻ ഷോർ ക്യാപിറ്റൽ മാർക്കറ്റിന്റെ തലവനായി ലേമാൻ ബ്രദേഴ്സ് ഹോൾഡിംഗ്സ് ഇങ്ക് വിട്ടു.
തുടർന്ന് ഗ്ലോബൽ ക്യാപിറ്റൽ മാർക്കറ്റ്സ് വിഭാഗത്തിൽ സിംഗപ്പൂരിലെ സ്റ്റാൻഡേർഡ് ചാർട്ടേഡ് ബാങ്കിൽ ജോലി ചെയ്തു.
സ്റ്റാൻഡേർഡ് ചാർട്ടേഡ് ബാങ്കിൽ നിന്ന് 2014 ൽ ഫിനാൻഷ്യൽ മാർക്കറ്റ്സ് സെയിൽസ് മാനേജിംഗ് ഡയറക്ടറായി അദ്ദേഹം ജോലി ഉപേക്ഷിച്ചു.
മാർഗരറ്റ് ത്യാഗരാജനെ വിവാഹം കഴിച്ച ഇദ്ദേഹത്തിന് രണ്ട് ആൺമക്കളുണ്ട്, പളനി ത്യാഗരാജൻ, വേൽ ത്യാഗരാജൻ.
പള്ളം (കൃഷിഭൂമി) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂലൈ മുതൽ തുടരുന്നു.
പുഴകളുടെയും തോടുകളുടെയും തീരങ്ങളിൽ കാണുന്ന താഴ്ന്ന നിരപ്പിലുള്ള  കൃഷിഭൂമിയെയാണ് പള്ളം എന്ന് വിളിക്കുന്നത്.
വളപ്പിനും പുഴയ്ക്കും ഇടയിലുള്ള ഈ ഭൂമിയിൽ ഫലഭൂയിഷ്ഠമായ എക്കൽ മണ്ണാണ്.
വാഴ, ചേന തുടങ്ങി ഹ്രസ്വകാലവിളകളാണ് ഇവിടെ കൂടുതലും കൃഷിചെയ്യുക.
പള്ളം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പളളം എന്ന വാക്കിനാൽ വിവക്ഷിക്കാവുന്ന നിരവധി കര്യങ്ങളുണ്ട് പള്ളം (കൃഷിഭൂമി) പള്ളം (ജലാശയം) പള്ളം ബ്ലോക്ക് പഞ്ചായത്ത്
പള്ളം (ജലാശയം) അടുക്കത്ത്‌ ഭഗവതിക്ഷേത്രം കാവിനോടനുബന്ധിച്ചുള്ള പള്ളം മടിക്കൈ അമ്പലത്തുകര ചെങ്കൽപ്പാറയിലെ പള്ളം
ചെറിയ ജലാശയങ്ങളെ പള്ളം എന്ന് വിളിക്കുന്നു.
വടക്കൻ കേരളത്തിലെ ചെങ്കൽപ്പാറകളിൽ ഇത്തരം ജലാശയങ്ങൾ സാധാരണമാണ്.
വന്യമൃഗങ്ങളുടേയും പക്ഷികളുടേയും കുടിവെള്ള സ്രോതസ്സാണ് ഇത്തരം പള്ളങ്ങൾ.
പള്ളങ്ങളിൽ ശേഖരിക്കപ്പെടുന്ന മഴവെള്ളം സമീപസ്ഥ ജലസ്രോതസ്സുകളുടെ ജലനിരപ്പ് ഉയർത്തുന്നതിന് കാരണമാകുന്നു.
മഴക്കാലത്ത്  രൂപപ്പെടുകയും വേനൽ കടുക്കുന്നതോടെ വറ്റുകയും ചെയ്യുന്നവയാണ് പല പള്ളങ്ങളും.
എന്നാൽ, കടുത്ത വേനലിലും ജലസമൃദ്ധമായ പള്ളങ്ങളുമുണ്ട്.
ഇവയോടനുബന്ധിച്ച് കാവുകളും കാണപ്പെടാറുണ്ട്.
കാസർകോഡ് ജില്ലയിലെ ശ്രീ അടുക്കത്ത്‌ ഭഗവതിക്ഷേത്രം കാവും ആമപ്പള്ളവും ഇതിനുദാഹരണമാണ്.
നീലേശ്വരത്തിനടുത്ത് അങ്ക കളരി എന്ന സ്ഥലത്ത് മൂന്നോളം പള്ളങ്ങൾ ഉണ്ട്.
ചെക്കിപ്പള്ളം, പടിഞ്ഞാറേ പളളം എന്നിങ്ങനെ പേരുകൾ .
ഖനനം മൂലം ചെങ്കൽപ്പാറകൾ നശിക്കുന്നതിന്റെ ഫലമായി പല പള്ളങ്ങളും നാമാവശേഷമായിത്തീർന്നിട്ടുണ്ട്.
സ്ഥലപ്പേരിന് പിന്നിൽ
പള്ളങ്ങളുമായി ബന്ധപ്പെടുത്തിയുള്ള സ്ഥലനാമങ്ങൾ: കാസർകോഡ് ജില്ലയിലെ കുറ്റിക്കോൽ പഞ്ചായത്തിൽപ്പെട്ട പള്ളത്തിങ്കാൽ .
ഉദുമയിലെ 'പളളം'.
കോടോം-ബേളൂർ പഞ്ചായത്തിലെ എരുമപ്പള്ളം .
ഉപ്പളക്കടുത്തുള്ള കുറിച്ചിപ്പള്ള മുള്ളേരിയക്കടുത്തുള്ള പയർപള്ളം പെർളക്കടുത്തുള്ള ബദിരംപള്ള മടിക്കൈ പഞ്ചായത്തിലെ കാരാക്കോട് പള്ളം അവലംബം
പളളിത്തോട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ആലപ്പുഴ ജില്ലയുടെ വടക്കു പടിഞ്ഞാറേ അറ്റത്തുളള ഒരു ചെറിയ മത്സ്യബന്ധനഗ്രാമമാണ് പളളിത്തോട് .
വടക്കേ അതിർത്തി എറണാകുളം ജില്ലയും പടിഞ്ഞാറു കടലും കിഴക്കു വേമ്പനാടു കായലും അതിരിടുന്ന ഒരു മനോഹര ഗ്രാമമാണിത്.
കുത്തിയത്തോട്ഗ്രാമപഞ്ചായത്തിൽ ആണ് ഈ സ്ഥലം ഉൾപ്പെടുന്നത്.
പളളിത്തോട്ടിലെ പ്രധാന ക്രിസ്ത്യൻ ദേവാലയമാണ് സെന്റ്.
സെബാസ്റ്റിൻസ് ചർച്ച്.
രണ്ടായിരത്തിലധികം കുടുംബങ്ങൾ ഉൾപ്പെട്ട ഈ ചർച്ച് ആലപ്പുഴ ലത്തീൻ രൂപതയുടെ കീഴിൽ പ്രവർത്തിക്കുന്നു.
അന്നാപുരം ചർച്ച്,സെന്റ് ആന്റണീസ് ചർച്ച് ,സെന്റ് ജോസഫ് ചർച്ച് എന്നിവ ഈ പളളിയുടെ കുരിശുപളളികൾ ആണ്.
കൂടാതെ പന്തക്കോസ്തവിഭാഗത്തിൽപ്പെട്ട ആരാധനാലയങ്ങളും ഇവിടെയുണ്ട്.
ഹേലാപുരം ദേവീക്ഷേത്രം  പ്രധാന ഹൈന്ദവ ആരാധനകേന്ദ്രമാണ്.
ആലപ്പുഴയിൽ നിന്നും 37 കിലോമീറ്റർ തെക്കുമാറി അറബിക്കടലിനോടു ചേർന്നുകിടക്കുന്ന പ്രദേശമാണിത്.
സെന്റ് തോമസ് എൽ.പി.സ്കൂൾ,സെന്റ് സെബാസ്റ്റിൻ ഹൈസ്ക്കൂൾ എന്നിവയാണ് പ്രധാന വിദ്യാകേന്ദ്രങ്ങൾ.
കലാപാരമ്പര്യം
ചവിട്ടുനാടകം , അണ്ണാവിപ്പാട്ട് എന്നീ കലകളിൽ പ്രാചീന പാരമ്പര്യമുളള ഈ നാട്ടിൽ ഇന്നും ഇവ അവതരിപ്പിച്ചുവരുന്നു.
"ചവിട്ടുനാടകവിജ്ഞാനകോശം' എന്ന ഗ്രന്ഥം സ്വദേശിയായ ഫാ.
വി.പി.ജോസഫ് വലിയവീട്ടിൽ രചിച്ചതാണ്.
ഇതിനു കേരളസാഹിത്യ അക്കാദമി അവാർഡു ലഭിക്കുകയുണ്ടായി.
പ്രദേശത്തെ ചവിട്ടുനാടക കലാകാരന്മാരെപ്പറ്റിയും മറ്റും വിശദമായി ഇതിൽ പ്രതിപാദിക്കുന്നുണ്ട്.
ഒരു പോസ്റ്റോഫീസ് മാത്രമാണ് ഇവിടെയുളളത്.
പളുങ്കുപാത്രം
ശാരദാ പിക്ചേഴ്സിനു വേണ്ടി ശബരീനാഥൻ നിർമിച്ച മലയാളചലച്ചിത്രമാണ് പളുങ്കുപാത്രം .
സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1970 മാർച്ച് 13-ന് കേരളത്തിൽ പ്രദർശിപ്പിച്ചു തുടങ്ങി.
അഭിനേതാക്കൾ പ്രേം നസീർ മധു തിക്കുറിശ്ശി സുകുമാരൻ നായർ അടൂർ ഭാസി എസ്.പി. പിള്ള ടി.എസ്. മുത്തയ്യ പി.ആർ. മേനോൻ ജയഭാരതി സുശീല വിജയശ്രീ ഫിലോമിന ഷീല സുധീർ.
പിന്നണിഗായകർ സി.ഒ. ആന്റോ കെ.ജെ. യേശുദാസ് എൽ.ആർ. ഈശ്വരി പി. സുശീല പി. ലീല എസ്. ജാനകി അണിയറയിൽ നിർമ്മാണം - ശബരിനാഥൻ സംവിധാനം - തിക്കുറിശ്ശി സംഗീതം - വി. ദക്ഷിണാമൂർത്തി ഗാനരചന - തിക്കുറിശ്ശി ബാനർ - ശാരദാ പിക്ചേഴ്സ് വിതരണം - സെന്റട്രൽ പിക്ചേഴ്സ് കഥ - ടി.എസ്. മഹാദേവൻ തിരക്കഥ - കെ.എസ്. ഗോപാലകൃഷ്ണൻ സംഭാഷണം - തിക്കുറിശ്ശി ചിത്രസംയോജനം - ദേവരാജൻ ഛായാഗ്രഹണം - ടി.എൻ. കൃഷ്ണൻകുട്ടി നായർ.
ഗാനങ്ങൾ സംഗീതം - വി. ദക്ഷിണാമൂർത്തി ഗാനരചന - തിക്കുറിശ്ശി ക്ര.
ഗാനം ആലാപനം 1 കല്ല്യാണം കല്ല്യാണം എസ് ജാനകി 2 കുടിലകുന്തള കെട്ടിൽ സി ഒ ആന്റോ 3 കുണുങ്ങി കുണുങ്ങി എൽ ആർ ഈശ്വരി, കോറസ് 4 മാനേ പേടമാനേ കെ ജെ യേശുദാസ് 5 മനസ്സേ ഇളം മനസ്സേ പി സുശീല 6 ഒരുകൂട്ടം കടങ്കഥ പി ലീല.
പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് പളുങ്കുപാത്രം
ദിൽപ്രീത് സിങ് ഇംഗ്ലീഷ് വിലാസം https://ml.wikipedia.org/wiki/Dilpreet_Singh
പഞ്ചാബിലെ അമൃത്സർ ജില്ലയിൽ നിന്നുമുള്ള ഇന്ത്യൻ ഫീൽഡ് ഹോക്കി താരമാണ് ദിൽപ്രീത് സിങ് (ജനനം: നവംബർ 12, 1999).
പഞ്ചാബിലെ അമൃത്സർ ജില്ലയിലുള്ള ബുട്ടാലയിൽ സൈന്യത്തിലെ ഒരു ഹോക്കി കളിക്കാരനായിരുന്ന ബൽവിന്ദർ സിങ്ങിന്റെ മകനായി ഇദ്ദേഹം ജനിച്ചു.
അദ്ദേഹത്തിന്റെ പ്രോത്സാഹനത്താൽ ദിൽപ്രീത് ഹോക്കി കായികതാരമായി മാറി.
തുടക്കത്തിൽ പിതാവിന്റെ ഖാദർ സാഹിബ് അക്കാദമിയിൽ നിന്നും പരിശീലനം നേടിയ അദ്ദേഹം പിന്നീട് അമൃത്സറിൽ സ്ഥിതി ചെയ്തിരുന്ന മഹാരാജാ രഞ്ജിത് സിംഗ് ഹോക്കി അക്കാദമിയിൽ നിന്നും ജലന്ധറിലെ സുർജിത്ത് അക്കാദിയിൽ നിന്നും പരിശീലനം നേടി.
അവലംബം പുറത്തേയ്ക്കുള്ള കണ്ണികൾ Player profile at Hockey India Archived 2019-04-06 at the Wayback Machine .
ദിൽ സേ
മണിരത്നം സംവിധാനം ചെയ്ത് 1998-ൽ പുറത്തിറങ്ങിയ ഹിന്ദി പ്രണയ-യുദ്ധ-ത്രില്ലർ ചലച്ചിത്രമാണ് ദിൽ സേ (മലയാളം: ഹൃദയത്തിൽ നിന്ന്).
ഷാരൂഖ് ഖാൻ , മനീഷ കൊയ്രാള , പ്രീതി സിൻറ എന്നിവരാണ് ചിത്രത്തിൽ അഭിനയിച്ചിരിക്കുന്നത്.
എ.ആർ. റഹ്മാനാണ് ചിത്രത്തിന്റെ സംഗീത സംവിധാനം നിർവ്വഹിച്ചത്.
അഭിനയിച്ചവർ ഷാരൂഖ് ഖാൻ - അമർകാന്ത് വർമ്മ മനീഷ കൊയ്‌രാള - മോയിന/മേഘ്ന മിത വസിഷ്ഠ് - മിത അരുന്ധതി റാവു - AIR സ്റ്റേഷൻ ഡയറക്ടർ രഘുവീർ യാദവ് - ശുക്ലജി സോഹ്ര സെഹ്‌ഗാൾ - അമറിന്റെ മുത്തശ്ശി ജനകരാജ് - ടാക്സി ഡ്രൈവർ ഗൗതം ബോറ - തീവ്രവാദി നേതാവ് സബ്യസാചി ചക്രബർത്തി - തീവ്രവാദി ആദിത്യ ശ്രീവാസ്തവ - തീവ്രവാദി സഞ്ജയ് മിശ്ര - തീവ്രവാദി അനുപം ശ്യാം - തീവ്രവാദി ഷാബിർ മസാനി - തീവ്രവാദി കൃഷ്ണ് കാന്ത് - തീവ്രവാദി മ‍ഞ്ജിത് ബവ - തീവ്രവാദി ഷീബ ചദ്ധ - അമറിന്റെ അമ്മ പീയുഷ് മിശ്ര - സി.ബി.ഐ ഉദ്യോഗസ്ഥൻ ഗജ്‌രാജ് റാവു - സി.ബി.ഐ ഉദ്യോഗസ്ഥൻ പ്രിയ പരുലേകർ - മോയിനയുടെ ബാല്യകാലം പ്രീതി സിന്റ - പ്രീതി നായർ മലൈക അറോറ വനിത മാലിക് - സ്കൂൾ അധ്യാപിക Tigmanshu Dhulia സമീർ ചന്ദ ഷാദ് അലി വസീഖ് ഖാൻ പിയ ബെനഗൽ ചിന്റു മോഹപാത്ര കരൺ നാഥ് ഹേമന്ത് മിശ്ര ബി.എം. ഷാ ആർ.കെ. നായർ - പ്രീതിയുടെ അച്ഛൻ അൽക്ക - പ്രീതിയുടെ അമ്മ രാജീവ് ഗുപ്ത - സബ് ഇൻസ്പെക്ടർ അവതാർ സഹാനി - ആർമി ജനറൽ ലക്ഷ്മി രത്തൻ - സൈനിക ഉദ്യോഗസ്ഥൻ സുഹൈൽ നയ്യാർ - ബാലതാരം ജസീക്ക - ബാലതാരം ഇഷിത - ബാലതാരം ശുഭദീപ് സന്യാൾ - ബാലതാരം ↑ ↑
ദിൽമ റൗസഫ് ഇംഗ്ലീഷ് വിലാസം https://ml.wikipedia.org/wiki/Dilma_Rousseff
ബ്രസീലിന്റെ ഇപ്പോഴത്തെ പ്രസിഡണ്ടും സാമ്പത്തിക വിദഗ്‌ധയും രാഷ്ട്രീയ നേതാവുമാണ് ദിൽമ റൗസഫ് (Dilma Rousseff).
ഉരുക്കു വനിത എന്നറിയപ്പെടുന്ന പഴയ തീവ്രകമ്മ്യൂണിസ്റ്റുകാരിയായ ദിൽമ ബ്രസീലിന്റെ ആദ്യത്തെ വനിതാ പ്രസിഡണ്ടാണ് .
ബൾഗേറിയൻ അഭിഭാഷകൻ പെഡ്രോ റൗസഫിന്റെയും ബ്രസീൽകാരിയായ ദിൽമ ജയ്ൻ ഡ സൽവയുടെയും മകളായി ദിൽമ റൗസഫ് 14 ഡിസംബർ 1947-ൽ ജനിച്ചു.
ദിൽമയുടെ 14-ആം വയസ്സിൽ പിതാവ് മരണമടഞ്ഞു.19-ആം വയസ്സിൽ സാമ്പത്തിക ശാസ്ത്രവിദ്യാർത്ഥിയായിരുന്ന കാലത്താണ് ദിൽമ രാഷ്ട്രീയത്തിൽ തല്പരയായത്.
രാജ്യത്തെ ഏകാധിപത്യ ഭരണത്തിൽ നിന്നും മോചിപ്പിക്കാനുള്ള ഒളിപ്പോരാട്ടങ്ങളോട് സഹകരിച്ച ദിൽമ സംഘാംഗങ്ങൾക്ക് കമ്മ്യുണിസത്തെക്കുറിച്ച് ക്ലാസുകൾ എടുക്കുകയും തീവ്ര ഇടതുപക്ഷ ആശയങ്ങളുള്ള രചനകളിലേർപ്പെടുകയും ചെയ്തു.
1970-ൽ പോലീസ് പിടിയിലായ ദിൽമക്ക് തടവറക്കുള്ളിൽ ക്രൂരമർദ്ദനങ്ങൾ ഏൽക്കേണ്ടി വന്നിട്ടുണ്ട്.
1973-ൽ ജയിൽ മോചിതയായി.
ദിൽമ റൗസഫ്  മുൻ പ്രസിഡണ്ട് ലുല ഡ സിൽവയോടൊപ്പം തന്റെ സ്ഥാനാരോഹണവേളയിൽ.
പിന്നീട് ബ്രസീലിലെ ഏകാധിപത്യഭരണത്തിന്റെ സ്വാധീനം കുറഞ്ഞതോടെ ദിൽമ മുഖ്യധാരാരാഷ്ട്രീയത്തിൽ സജീവമായി.
1980-ൽ  മുൻ പ്രസിഡണ്ട് ലൂയിസ് ഇനാഷ്യോ ലുല ഡ സിൽവയുടെ വർക്കേഴ്‌സ് പാർട്ടിയിൽ ചേർന്ന ദിൽമ ലുല ഭരണകൂടത്തിൽ 2003 മുതൽ ഊർജ്ജമന്ത്രിയായും  2005 മുതൽ  ഉദ്യോഗസ്ഥ വിഭാഗം മേധാവിയായും പ്രവർത്തിച്ചിട്ടുണ്ട്.
ഈ കാലയളവിലാണ് ദിൽമയുടെ രാഷ്ട്രീയ കാഴ്ചപ്പാട് മാർക്സിസത്തിൽ നിന്നും പ്രായോഗിക മുതലാളിത്തമായി മാറുന്നത്.
ഇതിനിടെ മാരകമായ ലിംഫ് കാൻസർ ബാധിച്ചെങ്കിലും ഏവരെയും അമ്പരപ്പിച്ചു കൊണ്ട് ദിൽമ വീണ്ടും പൊതുജീവിതത്തിലേക്കു തിരിച്ചു വന്നു.
തുടർച്ചയായി മൂന്നാം തവണ മൽസരിക്കാൻ പ്രസിഡണ്ട് ലുലക്ക്  ഭരണഘടനപ്രകാരം അനുവാദമില്ലാത്തതിനാൽ 2010-ൽ നടന്ന തെരഞ്ഞെടുപ്പിൽ ദിൽമയെ ഭരണകക്ഷിയായ വർക്കേഴ്സ് പാർട്ടി തങ്ങളുടെ സ്ഥാനാർഥിയായി അവതരിപ്പിച്ചു.
ലുലയുടെ പൂർണ്ണ പിന്തുണയോടെ തെരഞ്ഞെടുപ്പിനെ നേരിട്ട  ദിൽമ 56% വോട്ട് നേടി വിജയം കൈവരിച്ചു.
2011 ജനുവരി 1-ന് ദിൽമ റൗസഫ് ബ്രസീലിന്റെ 36-ആമത് പ്രസിഡണ്ടായി അധികാരമേറ്റു.
രണ്ടു വട്ടം വിവാഹമോചിതയായ ദിൽമക്ക് ഒരു മകളുണ്ട്.
ദിൽഹാര ഫെർണാണ്ടോ ഇംഗ്ലീഷ് വിലാസം https://ml.wikipedia.org/wiki/Dilhara_Fernando
ശ്രീലങ്കയിലെ ഒരു പ്രൊഫഷണൽ ക്രിക്കറ്റ് കളിക്കാരനാണ് ദിൽ‌ഹാര ഫെർണാണ്ടോ ( സിംഹള : දිල්හාර ප්‍රනාන්දු ; ജനനം: 19 ജൂലൈ 1979) എന്നറിയപ്പെടുന്ന ചൊന്ഗെനിഗെ രംധി ദിൽ‌ഹാര ഫെർണാണ്ടോ .
വലംകൈയ്യൻ പേസ് ബൗളറായ  ഇദ്ദേഹം ടെസ്റ്റിലും, ഏകദിനത്തിലും, ട്വന്റി 20യിലും ശ്രീലങ്കയ്ക്ക് വേണ്ടി കളിച്ചിട്ടുണ്ട്.
2007 ഐസിസി ക്രിക്കറ്റ് ലോകകപ്പ് , 2011 ഐസിസി ക്രിക്കറ്റ് ലോകകപ്പ് റണ്ണർഅപ്പ് ടീമുകളിൽ അംഗമായിരുന്നു.
2008 ൽ ഇംഗ്ലീഷ് കൗണ്ടി ക്രിക്കറ്റിൽ വളരെ ചെറിയ ഒരു കാലത്തേക്ക് കളിച്ചിട്ടുണ്ട്.
വോർക്ക്ഷെയറിനായി സീസണിന്റെ അവസാനത്തിൽ ഒരു കൗണ്ടി ചാമ്പ്യൻഷിപ്പും രണ്ട് പ്രോ 40 മത്സരങ്ങളും കളിച്ചു.
2000 ജൂണിൽ കൊളംബോയിൽ നടന്ന പാകിസ്താനെതിരായ ടെസ്റ്റ് മത്സരത്തിലാണ് ഫെർണാണ്ടോ ശ്രീലങ്കയ്ക്ക് വേണ്ടി അരങ്ങേറ്റം കുറിച്ചത്.
ആറുമാസത്തിനുശേഷം ഡർബനിൽ നടന്ന ഒരു കളിയിൽ അദ്ദേഹം 91.9 kilometres per hour (57.1 mph) വേഗതയിൽ പന്തെറിഞ്ഞു.
ഇന്ത്യയിൽ ബംഗ്ലാദേശുമായി നടന്ന പരമ്പരയിൽ 93.4 kilometres per hour (58.0 mph) വേഗതയിലാണ് അദ്ദേഹം പന്തെറിഞ്ഞത്.
എന്നാൽ മിക്കപ്പോഴും പരിക്ക് അദ്ദേഹത്തിന്റെ അന്താരാഷ്ട്ര കരിയർ പരിമിതപ്പെടുത്തിയിരുന്നു.
ഒരു വർഷത്തിനിടയിൽ അദ്ദേഹത്തിന്റെ പുറത്ത് പേശീവലിവുകൊണ്ടുള്ള രണ്ട് പരിക്കുണ്ടായതുകൊണ്ട് 2004 ൽ ഓസ്‌ട്രേലിയയ്‌ക്കെതിരായ ഹോം പരമ്പര നഷ്ടമായി.
2010 ലെ ഓസ്‌ട്രേലിയൻ പര്യടനത്തിൽ, ഗബ്ബയിൽ നടന്ന മൂന്നാമത്തെയും അവസാനത്തെയും ഏകദിനത്തിൽ, 150 kilometres per hour (93 mph) വേഗതയിൽ പന്തെറിഞ്ഞു.
2007 ഒക്ടോബർ 13 ന് കൊളംബോയിൽ നടന്ന ഇംഗ്ലണ്ടുമായുള്ള ഏകദിന പരമ്പരയിലെ അഞ്ചാം മത്സരത്തിൽ ഫെർണാണ്ടോ തന്റെ കരിയറിലെ ഏറ്റവും മികച്ച ബൗളിംഗ് പ്രകടനമായ 27 ന് 6 പുറത്തെടുക്കുകയും, ഈ മത്സരത്തിൽ ശ്രീലങ്ക ഇംഗ്ലണ്ടിനെ 107 റൺസിന് പരാജയപ്പെടുത്തുകയും ചെയ്തു.
ഇതാദ്യമായി ഫെർണാണ്ടോ ഒരു ഏകദിന ഇന്നിംഗ്‌സിൽ 4 വിക്കറ്റിൽ കൂടുതൽ നേട്ടം കൈവരിക്കുകയും ഈ നേട്ടം അദ്ദേഹത്തെ ശ്രീലങ്കൻ  ഏകദിന ബൗളർമാരുടെ മികച്ച പ്രകടനം പട്ടികയിൽ അഞ്ചാം സ്ഥാനത്തെത്തിക്കുകയും ചെയ്തു.
2007 ലെ ഇംഗ്ലണ്ടിനെതിരായ ക്രിക്കറ്റ് ലോകകപ്പിൽ വെറും 2 റൺസിന് ടീമിനെ വിജയ മാർജിനിലേക്ക് നയിച്ചു.
മത്സരത്തിന്റെ അവസാന പന്തിൽ ഇംഗ്ലണ്ടിന് വെറും 2 റൺസ് മാത്രം ആവശ്യമുള്ളപ്പോൾ, മികച്ച ഒരു പന്തിലൂടെ രവി ബോപാറയെ ക്ലീൻ ബൗൾഡ് ചെയ്തുകൊണ്ട് ശ്രീലങ്കയെ വിജയ പഥത്തിലെത്തിച്ചു.
കരിയറിലെ 158 ഏകദിന വിക്കറ്റുകളുമായാണ് ഫെർണാണ്ടോ പരമ്പര പൂർത്തിയാക്കിയത്.
2011 ജൂൺ 17 ലെ കണക്കുപ്രകാരം ചമിന്ദ വാസ് , സനത് ജയസൂര്യ , മുത്തയ്യ മുരളീധരൻ എന്നിവർ മാത്രമാണ് ശ്രീലങ്കയ്ക്ക് വേണ്ടി ഇതിൽ കൂടുതൽ ഏകദിന വിക്കറ്റുകൾ നേടിയവർ (ഇവർ മൂന്ന് പേരും 300 ഏകദിന വിക്കറ്റുകൾ നേടിയിട്ടുണ്ട്).
3 വർഷത്തിന് ശേഷം ഇന്ത്യയ്‌ക്കെതിരായ ടി20 പരമ്പരയിലേക്ക് ഫെർണാണ്ടോ തിരഞ്ഞെടുക്കപ്പെട്ടു.
2016 ഫെബ്രുവരി 14 ന് ഇന്ത്യയ്‌ക്കെതിരെ അദ്ദേഹം 4 വർഷത്തിനുശേഷം തന്റെ ആദ്യ അന്താരാഷ്ട്ര മത്സരം കളിച്ചു.
ശ്രീലങ്ക മത്സരത്തിൽ വളരെ കുറച്ച് റൺസ് നേടിയത് കാരണം അദ്ദേഹത്തിന് വിക്കറ്റൊന്നും നേടാനായില്ലെന്നുമാത്രമല്ല, ഈ മത്സരത്തിൽ ശ്രീലങ്ക 9 വിക്കറ്റിന് തോൽക്കുകയും ചെയ്തു.
ഇതായിരുന്നു അദ്ദേഹത്തിന്റെ അവസാന അന്താരഷ്ട്ര മത്സരം.
കൊളംബോയുടെ പ്രാന്തപ്രദേശമായ കണ്ടാനയിലെ ഡി മസെനോഡ് കോളേജിൽനിന്നാണ് ദിൽഹാര വിദ്യാഭ്യാസം നേടിയത്.
ബാസ്കറ്റ് ബോൾ കളിക്കാരനായി സ്കൂൾ ജീവിതം ആരംഭിച്ചെങ്കിലും അദ്ദേഹത്തിന്റെ ഉയരവും ആകാരവും കാരണം ക്രിക്കറ്റ് കളിയിലേയ്ക്ക് റിക്രൂട്ട് ചെയ്യപ്പെട്ടു.
ദിൽഹാര ഒരു ക്രിസ്ത്യൻ മതവിശ്വാസിയാണ്.
അവലംബം പുറത്തേക്കുള്ള കണ്ണികൾ ദിൽഹാര ഫെർണാണ്ടോ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ദിൽഹാര ഫെർണാണ്ടോ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
ദിൻഷാ എഡുൾജി വച്ച ഇംഗ്ലീഷ് വിലാസം https://ml.wikipedia.org/wiki/Dinshaw_Edulji_Wacha
ബോംബെയിൽ നിന്നുള്ള ഒരു പാർസി ഇന്ത്യൻ രാഷ്ട്രീയക്കാരനായിരുന്നു ദിൻഷാ എഡുൾജി വച്ച.
(Sir Dinshaw Edulji Wacha) (1844–1936)  1901- ൽ ഇന്ത്യൻ നാഷണൽ കോൺഗ്രസ്സിന്റെ സ്ഥാപകരിൽ ഒരാളും അതിന്റെ പ്രസിഡന്റുമായിരുന്നു
ബോംബെ മുനിസിപ്പാലിറ്റിയിൽ 40 വർഷമായി വച്ച ഒരു സജീവ അംഗമായി അദ്ദേഹം പ്രവർത്തിച്ചിരുന്നു.
1915 മുതൽ 1918 വരെ ബോംബെ പ്രസിഡൻസി പ്രസിഡന്റായിരുന്നു.
പിന്നീട് 1885 മുതൽ 1915 വരെ മുപ്പതു വർഷത്തെ സെക്രട്ടറിയായി.
വിവിധ മേഖലകളിൽ, പ്രത്യേകിച്ച് വിദ്യാഭ്യാസം, സാമൂഹ്യ പരിഷ്കാരങ്ങൾ, സാമ്പത്തികശാസ്ത്രം, ധനകാര്യം എന്നിവയിൽ അദ്ദേഹം സജീവമായി പ്രവർത്തിച്ചിരുന്നു.
1897 -ൽ,  ഇന്ത്യൻ സർക്കാരിന്റെ സാമ്പത്തിക പിശകുകളും കുറവുകളും സംബന്ധിച്ച് എല്ലാവരരെയും അദ്ദേഹം ബോദ്ധ്യപ്പെടുത്തിയിരുന്നു.
അവർ മണ്ടത്തരമായി സൈനികവും സിവിൽ മിച്ചച്ചെലവുകളും ചെലവഴിച്ചതായി അദ്ദേഹം ചൂണ്ടിക്കാട്ടി.
1917 ൽ വാച്ച വളരെ ബുദ്ധിശക്തിയുള്ളവനും സർ എന്ന ബഹുമാനപ്പട്ടം കിട്ടിയ വ്യക്തിയുമായിരുന്നു.
അദ്ദേഹം പൊതുജനങ്ങളുമായി ആശയവിനിമയം നടത്തുകയും ഇന്ത്യയിലെ രാഷ്ട്രീയവും സാമ്പത്തികവുമായ സാഹചര്യങ്ങളിൽ അവരെ പഠിപ്പിക്കുകയും ചെയ്തു.
തെറ്റായ അംഗീകാരവും സാമ്പത്തിക പ്രശ്നങ്ങളോ സാമ്പത്തിക പിഴവുകളോ അദ്ദേഹത്തിന്  ജനങ്ങളുടെ ശ്രദ്ധയിൽ കൊണ്ടുവരാൻ കഴിയാത്തതൊന്നുമില്ലയെന്ന് പറയപ്പെടുന്നു.
ഇദ്ദേഹം പരുത്തി വ്യവസായവുമായി ബന്ധപ്പെട്ട് 1915 ൽ ഇന്ത്യൻ മർച്ചന്റ്സ് ചേമ്പറിന്റെ പ്രസിഡന്റായിരുന്നു.
1917-ൽ അദ്ദേഹത്തിന് സർ പദവി ലഭിച്ചു.
സർ ദിൻഷാ ബോംബെ ലെജിസ്ലേറ്റീവ് കൗൺസിൽ , ഇമ്പീരിയൽ ലെജിസ്ലേറ്റീവ് കൗൺസിൽ , കൗൺസിൽ ഓഫ് സ്റ്റേറ്റ് എന്നിവയിൽ അംഗമായിരുന്നു .
1919 മുതൽ 1927 വരെ അദ്ദേഹം പാശ്ചാത്യ ഇന്ത്യ ലിബറൽ അസോസിയേഷൻ തലവനായിരുന്നു.
ഇന്ത്യൻ ദേശീയ കോൺഗ്രസ്സുമായി ബന്ധം
ഇൻഡ്യൻ നാഷണൽ കോൺഗ്രസ്സിന്റെ ആദ്യകാലങ്ങളിൽ വച്ച നിർണ്ണായക പങ്കു വഹിച്ചു.
ഇതിന്റെ ഘടനയെയും അതിന്റെ പ്രവർത്തനങ്ങളെയും സഹായിച്ചിരുന്നു.
ഇന്ത്യയിലെ രാജാക്കന്മാരുടെ പിന്തുണ തേടുന്നതിൽ നിന്നും വച്ച കോൺഗ്രസിനെ അകറ്റി നിർത്തിയിരുന്നു.
"ധനസമുച്ചയങ്ങൾ വലിയ തോതിൽ ലഭിക്കുമെന്ന് പ്രതീക്ഷിക്കുന്ന ഒരേയൊരു ആശ്രയമായി മാത്രമേ രാജാക്കന്മാർ കരുതുന്നുള്ളൂ" എന്ന് ദാദാഭായ് നവറോജി വിശ്വസിച്ചെങ്കിലും വച്ചയ്ക്ക് രാജകുടുംബങ്ങളിലെ ശക്തമായ പിന്തുണയെക്കുറിച്ച് കൂടുതൽ സംശയമായിരുന്നു.
അദ്ദേഹത്തിന്റെ അഭിപ്രായത്തിൽ, രാജകുമാരന്മാർ കോൺഗ്രസിന്റെ ലക്ഷ്യവുമായി വ്യക്തിപരമായ സഹതാപം പങ്കുവെച്ചിരുന്നെങ്കിലും താമസിയാതെ അവർ ഒരു റോളിൽ സജീവവുമായിരുന്നു അവരെ ശിക്ഷിക്കാൻ പ്രവർത്തിക്കുമായിരുന്നു.
സ്വകാര്യ പിന്തുണയിൽ കൂടുതൽ ശ്രദ്ധ കേന്ദ്രീകരിച്ചുകൊണ്ട് കോൺഗ്രസിനെ പിന്തുണയ്ക്കാൻ കഴിയുമോ എന്ന് വച്ചക്ക് സംശയമുണ്ടായിരുന്നു.
കോൺഗ്രസിന്റെ ഘടനയെ പ്രോത്സാഹിപ്പിക്കുന്നതിനായി വച്ച തുടർന്നു.
മദ്രാസ് കോണ്ഗ്രസിലെ ഒരു പ്രതിനിധി കമ്മറ്റിയുടെ രൂപീകരണത്തെ പ്രോത്സാഹിപ്പിച്ചുകൊണ്ട് കോൺഗ്രസ് ഒരു നിശ്ചിത സ്ഥാപന രൂപത്തിൽ രൂപകൽപ്പന ചെയ്ത് പുതിയ നിയമങ്ങൾ രൂപീകരിക്കാൻ ശ്രമിച്ചു.
ഈ മാർഗനിർദ്ദേശങ്ങൾ പതിവായി കോൺഗ്രസ്, യോഗങ്ങൾ, ആഴ്ചയിൽ ഒരു തവണ കൂടിക്കാഴ്ചകൾ, ഓരോ വർഷവും ജനറൽ സെക്രട്ടറിയുടെ തെരഞ്ഞെടുപ്പ് നടപ്പാക്കാൻ പോകുന്ന യോഗങ്ങളിൽ പങ്കെടുത്തിട്ടുള്ള പ്രാദേശിക സ്റ്റാൻഡിംഗ് കമ്മിറ്റികൾ എന്നിവയായിരുന്നു.
1900-കളുടെ അവസാനം ഇൻഡ്യൻ നാഷണൽ കോൺഗ്രസിന്റെ ഐക്യം സംബന്ധിച്ച് വച്ചയെ സംശയപൂരിതമായി കണ്ടു.
ഐക്യത്തിന്റെ ഈ കുറവിന് ഒരു കാരണം സംഘടനയുടെ ഘടനയാണ് എന്ന് അദ്ദേഹം വിശ്വസിച്ചു.
പങ്കെടുക്കുന്നവർ വാർഷികയോഗങ്ങളിൽ താല്പര്യവും പ്രകടിപ്പിച്ചപ്പോൾ, ഈ കാലയളവിൽ ആവേശഭരിതമാവുകയും ചെയ്തു.
"കോൺഗ്രസിൽ ഇത് ഒരു ആവേശഭരിതരാകുന്നു, എന്നാൽ ഉടൻതന്നെ അത് അവസാനിക്കുകയാണ്. പുനസ്ഥാപിക്കാൻ ഒരു അവസരംകൂടി വീണ്ടും ഉണ്ടാവാം. പക്ഷേ അവർക്ക് ഒരു കേന്ദ്രീകൃത പരിധിക്കുള്ളിൽ ശക്തിയും സ്വാധീനവും ഇല്ല. "
വച്ച അധ്യക്ഷനായപ്പോൾ അതിന്റെ ആദ്യഘട്ടത്തിൽ കോൺഗ്രസിന്റെ അവസ്ഥയായിരുന്നു ഇത്.
കോൺഗ്രസിന്റെ രാഷ്ട്രീയ ലക്ഷ്യങ്ങളിൽ താല്പര്യം പ്രകടിപ്പിച്ച സമർപ്പിത നേതാക്കളുടെ അഭാവം വച്ച നിഷേധിച്ചു.
ഉന്നതനേതാക്കളാകാൻ സാധ്യതയുള്ള ഫിറോസ്ഷാ മേത്തയെപ്പോലുള്ള അവരുടെ സ്വകാര്യ കരിയർക്ക് ഭീഷണിയാകുമെന്ന ഭയത്തിൽ കോൺഗ്രസുമായി സഖ്യം ചേർന്നിരുന്നു.
ഇന്ത്യൻ നേതാക്കളുടെ പിന്തുണ ഈ അഭാവമാണെങ്കിലും, സ്കോട്ട്സ്മാൻ , അലൻ ഹ്യൂം , എന്നിവർ സെഷനുകൾക്കിടയിൽ കോൺഗ്രസിനെ നിലനിർത്തുന്നതിൽ നിർണായക പങ്കാണ് വഹിച്ചതെന്ന് വച്ച പറഞ്ഞു.
എന്നിരുന്നാലും, ഹ്യൂമിന്റെ കോൺഗ്രസ്സിന്റെ സ്വാധീനത്തെയും അദ്ദേഹത്തിന്റെ കാര്യങ്ങൾ കൈകാര്യം ചെയ്യുന്നതിലും വച്ച ആശങ്ക പ്രകടിപ്പിച്ചു.
"കാരണം അത് അനിവാര്യമാണ് ... [ഹൂം] ഒരു സ്വേച്ഛാധികാരിയായി പെരുമാറരുത് ... എല്ലാ കാര്യങ്ങളിലും ചിന്തിക്കുന്നവനായിരിക്കണം. "
കോൺഗ്രസ് കാര്യങ്ങളിൽ കൂടുതൽ സജീവവും നിസ്സ്വാർത്ഥവുമായ പങ്കും വഹിക്കാൻ വച്ച പ്രോത്സാഹിപ്പിച്ചു.
"തങ്ങളുടെ രാഷ്ട്രീയ പുരോഗതി മുന്നോട്ടുകൊണ്ടുപോകാൻ ഇൻഡ്യക്കാർക്ക് ഊർജ്ജസ്വലതയും ദേശസ്നേഹവും വേണം.  "
കൃതികൾ Recent Indian finance (1910) Premchand Roychand : His early life and career (Bombay, 1913) അവലംബം G. A. Natesan, Dinshaw Edulji Wacha (Madras, 1909) In South Mumbai , a road has been named after him, called Dinshaw Wachha Road.